হেনরি ফ্রেডরিক বেকার

হেনরি ফ্রেডেরিক বেকার এফআরএস  এফআরএসই (৩ জুলাই ১৮৬৬ – ১৭ মার্চ ১৯৫৬) ছিলেন একজন ব্রিটিশ গণিতবিদ। তিনি মূলত বীজগাণিতিক জ্যামিতিতে কাজ করেছেন। এছাড়া আংশিক ব্যবকলনীয় সমীকরণ (যা পরবর্তীতে সলিটন সম্পর্কিত গবেষণায় বিশেষ ভূমিকা রেখেছিল) এবং লী গ্রুপগুলোতে অবদানের জন্যও তিনি স্মরণীয়।

 প্রারম্ভিক জীবন  

তিনি কেমব্রিজে জন্মগ্রহণ করেন। তার বাবা হলেন হেনরি বেকার এবং মা হলেন সারাহ অ্যান ব্রিথাম। তার বাবা পেশায় ছিলেন একজন বাটলার। 

 শিক্ষা 

১৮৮৪ সালের অক্টোবরে কেমব্রিজের সেন্ট জনস কলেজে পড়াশোনার আগে তিনি দ্য পার্স স্কুলে পড়াশোনা করেন। ১৮৮৭ সালে বেকারসহ মোট ৪ জন সিনিয়র র‍্যাংলার হিসেবে স্নাতক হন। তার ডক্টরেট উপদেষ্টা ছিলেন আর্থার কেলি।

 কর্মজীবন  

১৮৮৮ সালে বেকার সেন্ট জনস-এর সভ্য নির্বাচিত হন।  তিনি এখানে ৬৮ বছর অবস্থান করেন।

১৮৯৮ সালের জুন মাসে তিনি রয়েল সোসাইটির ফেলো নির্বাচিত হন।   ১৯১১ সালে, তিনি লন্ডন ম্যাথমেটিক্যাল সোসাইটিতে সভাপতির ভাষণ প্রদান করেন।

বেকার ছিলেন সেই গণিতবিদদের একজন (ই.ডব্লিউ. হবসনের সাথে) যাদের কাছে শ্রীনিবাস রামানুজন জিএইচ হার্ডির আগে লিখেছিলেন কিন্তু তার কাগজপত্র কোনও মন্তব্য ছাড়াই ফেরত পাঠানো হয়েছিল।

১৯১৪ সালের জানুয়ারিতে তিনি জ্যোতির্বিদ্যার লাউন্ডীন অধ্যাপক নিযুক্ত হন।

গর্ডন ওয়েলচম্যান বলেন, যুদ্ধের আগে ১৯৩০-এর দশকে ডেনিস ব্যাবেজ এবং তিনি প্রফেসর বেকারের "টি পার্টি" নামে পরিচিত জিওমিটারদের একটি দলের সদস্য ছিলেন, যারা সপ্তাহে একবার মিলিত হয়ে গবেষণার সেই ক্ষেত্রগুলি নিয়ে আলোচনা করতেন যেখানে আমরা সকলেই আগ্রহী ছিলাম। The Hut Six Story: Breaking the Enigma Codes by Gordon Welchman (1982, Allen Lane, London) pp 35, 85, 126 

 ব্যক্তিগত জীবন 
তিনি দুবার বিয়ে করেছিলেন। প্রথমে ১৮৯৩ সালে, লিলি ইসাবেলা হ্যামফিল্ড ক্লপের সাথে, যিনি ১৯০৩ সালে মারা যান, তারপর তিনি ১৯১৩ সালে মুরিয়েল আইরিন উডইয়ার্ডের সাথে পুনরায় বিবাহ করেন।

 মৃত্যু 
তিনি কেমব্রিজে মারা যান এবং তাঁর দ্বিতীয় স্ত্রী মুরিয়েলের (১৮৮৫-১৯৫৬) সাথে অ্যাসেনশন প্যারিশ সমাধিস্থলে সমাহিত হন।

 তথ্যসূত্র 

 বহিঃসংযোগ 


বিষয়শ্রেণী:১৮৬৬-এ জন্ম
বিষয়শ্রেণী:১৯৫৬-এ মৃত্যু
বিষয়শ্রেণী:২০শ শতাব্দীর ব্রিটিশ গণিতবিদ
বিষয়শ্রেণী:সেন্ট জন কলেজ, কেমব্রিজের প্রাক্তন শিক্ষার্থী
বিষয়শ্রেণী:রয়েল সোসাইটির সভ্য
বিষয়শ্রেণী:ডি মর্গান পদক বিজয়ী
বিষয়শ্রেণী:পার্স স্কুলে শিক্ষিত ব্যক্তি
বিষয়শ্রেণী:সেন্ট জনস কলেজ, কেমব্রিজের সভ্য